ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องกำหนดแบบและวิธีการแจ้งการเกิดอุบัติภัยร้ายแรงหรือลูกจ้างประสบอันตรายจากการทำงานและการส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนทางสื่ออิเล็กทรอนิกส์ โดยที่พระราชบัญญัติความปลอดภัยอาชีวอนามัย และสภาพแวดล้อมในการทำงาน พ.ศ. ๒๕๕๔ มาตรา ๓๔กำหนดให้นายจ้างแจ้งการเกิดอุบัติภัยร้ายแรง หรือลูกจ้างประสบอันตรายจากการทำงาน และให้ส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนต่อพนักงานตรวจความปลอดภัยอาศัยอำนาจตามความในมาตรา๓๔ วรรคสอง แห่งพระราชบัญญัติความปลอดภัย อาชีวอนามัย และสภาพแวดล้อมในการทำงานพ.ศ. ๒๕๕๔ อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมสวัสดิการและคุ้มครองแรงงานเรื่อง กำหนดแบบและวิธีการแจ้งการเกิดอุบัติภัยร้ายแรงหรือลูกจ้างประสบอันตรายจากการทำงานและการส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนทางสื่ออิเล็กทรอนิกส์ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ การแจ้งการเกิดอุบัติภัยร้ายแรงหรือลูกจ้างประสบอันตรายจากการทำงานและการส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนตามมาตรา ๓๔ แห่งพระราชบัญญัติความปลอดภัย อาชีวอนามัย และสภาพแวดล้อมในการทำงานพ.ศ. ๒๕๕๔ นายจ้างอาจดำเนินการแจ้งหรือส่งโดยใช้แบบการแจ้งทางสื่ออิเล็กทรอนิกส์ ดังต่อไปนี้(๑) การแจ้งรายละเอียดและสาเหตุกรณีลูกจ้างเสียชีวิตหรือสาเหตุอันตรายที่เกิดขึ้น ความเสียหาย การแก้ไข และวิธีการป้องกันการเกิดซ้ำกรณีที่สถานประกอบกิจการได้รับความเสียหายหรือต้องหยุดการผลิตหรือมีบุคคลในสถานประกอบกิจการประสบอันตรายหรือได้รับความเสียหายอันเนื่องมาจากเพลิงไหม้การระเบิด สารเคมีรั่วไหล หรืออุบัติภัยร้ายแรงอื่น ตามมาตรา ๓๔ (๑) และ (๒)แห่งพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. ๒๕๕๔ นายจ้างอาจแจ้งทางสื่ออิเล็กทรอนิกส์ตามแบบแจ้งการเกิดอุบัติภัยร้ายแรงหรือการประสบอันตรายจากการทำงานตามมาตรา ๓๔ (๑) และ (๒)แห่งพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ. ๒๕๕๔ทางสื่ออิเล็กทรอนิกส์ ท้ายประกาศนี้(๒)การส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนตามมาตรา๓๔ (๓) แห่งพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ.๒๕๕๔ นายจ้างอาจส่งสำเนาหนังสือ ทางสื่ออิเล็กทรอนิกส์ตามวิธีการที่กำหนดไว้ในประกาศนี้ข้อ๔ นายจ้างที่มีความประสงค์จะแจ้งการเกิดอุบัติภัยร้ายแรงหรือลูกจ้างประสบอันตรายจากการทำงานและส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนทางสื่ออิเล็กทรอนิกส์ตามข้อ๓ ต้องลงทะเบียนเพื่อขอรหัสผู้ใช้ (User ID) และรหัสผ่าน(Password) ทางเว็บไซต์ของกรมสวัสดิการและคุ้มครองแรงงาน ( ์ หรือทางโทรสารแต่อย่างใดข้อ๕ เมื่อนายจ้างได้รับรหัสผู้ใช้ (User ID) และรหัสผ่าน (Password) ตามข้อ ๔แล้วนายจ้างสามารถแจ้งการเกิดอุบัติภัยร้ายแรง หรือลูกจ้างประสบอันตรายจากการทำงานและส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนทางสื่ออิเล็กทรอนิกส์ตามข้อ๓ ผ่านทางเว็บไซต์ของกรมสวัสดิการและคุ้มครองแรงงาน ( กรณีที่มีข้อสงสัยพนักงานตรวจความปลอดภัยมีอำนาจสั่งให้นายจ้างผู้ซึ่งแจ้งการเกิดอุบัติภัยร้ายแรงหรือลูกจ้างประสบอันตรายจากการทำงานและส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนทางสื่ออิเล็กทรอนิกส์ตามข้อ๓ จัดส่งหรือแสดงข้อมูลเกี่ยวกับการเกิดอุบัติภัยร้ายแรงหรือลูกจ้างประสบอันตรายจากการทำงานหรือส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมตามกฎหมายว่าด้วยเงินทดแทนเพื่อตรวจสอบต่อไปประกาศ ณ วันที่ ๒๖กันยายน พ.ศ. ๒๕๕๙พรรณี ศรียุทธศักดิ์อธิบดีกรมสวัสดิการและคุ้มครองแรงงาน[เอกสารแนบท้าย]๑. แบบแจ้งการเกิดอุบัติภัยร้ายแรงหรือการประสบอันตรายจากการทำงานทางสื่ออิเล็กทรอนิกส์๒. การส่งสำเนาหนังสือแจ้งการประสบอันตรายหรือเจ็บป่วยต่อสำนักงานประกันสังคมทางสื่ออิเล็กทรอนิกส์(ดูข้อมูลจากภาพกฎหมาย)ปุณิกา/ปริยานุช/จัดทำ๑๑ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๒๔ ง/หน้า ๑๒/๕ ตุลาคม ๒๕๕๙